Referat styremøte 06.05.2024

Til stede: Stian, Eivor, Kent, Irina, Guro, Martine


Sak 1. Overtagelse av oppgaver og saker som forrige styre har satt i gang.
· Forrige styreleder hadde ikke anledning til å være med i dag, denne saken flyttes derfor til neste møte. 

Sak 2.  Konstituering av det nye styret, melde inn til brreg.
Eivor – leder
Stian – nestleder
Martine – kasserer
Guro – styremedlem
Kent – styremedlem
Irina – styremedlem
Ingvill – vara


Martine melder inn. 



Sak 3. Foreløpig langtidsplan og korttidsplan, hvilke arbeidsoppgaver har vi framover

Hva må vi ta tak i umiddelbart? 

1. Forberede til flom: 
· Hver enkelt oppstallør er ansvarlig for å finne alternativ stallplass dersom det blir behov for det, ihht kontrakt. 

· Flytte høyet; forslag inn i stallen, resten oppå konteinerne. Eivor tar kontakt med maskinførere til dette.

· ATV’en parkeres inne i stallen (i en tom boks) fram til flomfaren er over. 

· Tjore fast eller flytte ting som kan flyte vekk, rydde vekk søppel på anlegget. 
Søppelcontaineren er full, Stian hører med Retura om tømming

· Ta inn igjen dressurrailen før flommen (men det er ønskelig at denne kan stå framme så lenge som mulig, og gjerne settes opp igjen etter at flomfaren er over). 
Dette gjelder også nye treningsbommer og øvrig utstyr. 

· Kent kjører hit en båt for å sikre tilgang til stallen om veien skulle bli stående under vann. 



2. Bytte varmtvannsbereder i stallen. 
· Dette haster, da berederen lekker ned i elektriske komponenter og utgjør en brannfare. Vi tar kontakt med Haget rørlegger for å få dette ordnet snarest. 
· I samme slengen ønsker vi at elektriker fjerner panelovnen på dette rommet, da den også utgjør en brannrisiko. 


3. Løs takplate på ridehuset, bør fikses relativt raskt for å unngå skader på bygget under. Stian kontakter KBE maskinutleie for lift. 

4. Gjennomgang av ridebanene med Stallmesteren AS, iverksatt av forrige styre og følges opp av oss. 




Langtidsplaner/ ønsker/ tanker: 
(Her har vi mange ting, og listen er ikke endelig eller fullstendig)

· Forbedre flomvoll (Kent forhører seg med muligheten for å få masse til å lage flomvoll, entreprenører og evnt søknad til kommunen). 


· Forberede til vinteren igjen: 
· Isolere vannrør i stallen og ridehus
· Legge opp strøm til paddocker (til varmedunker til vann)


· Stallmiljø og klubbmiljø.
· Stallmiljøet er i stadig bedring, styrets medlemmer har inntrykk av at oppstallørene trives godt og kommer godt overens. 
· Miljøet i klubben er ikke egentlig dårlig, men vi ønsker oss mer klubbfølelse og fellesskap. Dette ønsker styret å få medlemmene med på, og vil invitere til medlemsmøte med idémyldring, snarlig. 


· Revisjon av det økonomiske i stallen, ligger vi riktig i pris mht økte utgifter på høy, strøm osv, samt dagens behov for reparasjoner og øvrig vedlikehold?



· Arbeidsmengde for styremedlemmene.
Styrets medlemmer har mange kompetanseområder og styrker, men det er svært mange oppgaver både å ta tak i og holde styr på i klubben vår. Det er også mange av klubbens medlemmer som har uvurderlig kunnskap og kompetanse på områder vi ikke kan så mye om. Styret ønsker derfor å videreføre fjorårets initiativ med undergrupper til ulike arbeidsoppgaver. Disse undergruppene vil også bli tema for det planlagte medlemsmøtet. Under dagens idémyldring i styret presiseres det at styret må få på plass gode mandater og retningslinjer for undergruppene, slik at disse kan arbeide under ryddige forhold. Styret planlegger nytt styremøte før medlemsmøtet, og vil komme nærmere tilbake til dette da slik at mer håndfast info er klart til medlemsmøtet. Styrets medlemmer skal fundere videre på dette fram mot neste møte. I dagens idémyldring nevnes:

· Anleggsutvalg og/ eller stallutvalg
· Vedlikehold
· Male stallen.
· Bytte ødelagte deler i vantet i det lille ridehuset
· + + + 

· Sports- og aktivitetsutvalg
· Stevner
· Treninger
· Klubbkvelder og andre sosiale sammenkomster

· Rideskoleutvalg
· Styret ønsker å arbeide videre med innstillingen fra klubbens medlemmer fra det ekstraordinære årsmøtet før jul. 
· Til dette utvalget ønsker vi oss bl.a nøkkelpersoner med kunnskap om å ha ansatte, og som har kunnskap om drift av rideskole. 

· Øvrige utvalg? 
Styret tenker, og vil også be om medlemmenes innspill på nevnte medlemsmøte. 



Neste styremøte planlegges i uke 21. 


